Kada je na Facebook stranici Biblioteke grada Beograda osvanula fotografija Monike Beluči kako u rukama drži “Pravopis srpskog jezika” mnogi su bili u nevjerici i pomislili su da je u pitanju fotošop.

Međutim, ova fotografija je daleko od fotošopa i neistine jer se poznata glumica podržala akciju “Njegujmo srpski jezik” koja se bavi njegovanjem srpskog jezika, pravopisa i pismenosti.

Sekretarijat za kulturu i Filološki fakultet pokretač je ove akcije i mnoge druge ustanove su je podržale, a sada eto imamo priliku da vidimo i poznatu italijansku glumicu, zvijezdu Holivuda, kao promotera našeg jezika i kulture.

Monika je prethodnih godinu dana često boravila u Srbiji zbog potreba snimanja filma Emira Kusturice “Na mlečnom putu” te je poznato da je glumica ostala očarana našom zemljom i kulturom. Više puta je u medijima kružila vijest kako je Monika izjavila da je “zaljubljena u našu zemlju, običaje i jezik”.

Ukoliko je i bilo nekih skeptika koji su pomislili da ona to govori iz čiste ljubaznosti prema svojim tadašnjim domaćinima, ovim gestom nakon godinu dana je simbolično i dokazala da gaji simpatije prema Srbiji.

Do sada smo u pomenutoj akciji viđali mnoge naše glumce, književnike, poznate televizijske ličnosti ali od sada smo postali bogatiji i za jedno pojačanje iz Holivuda.

Kampanja “Negujmo srpski jezik” ima za cilj da se, uz učešće poznatih ličnosti i isticanje različitih jezičkih pouka, građani podstaknu da vode računa o tome kako pišu i govore i da se podigne nivo svjesti o značaju njegovanja ispravnog pisanja i govorenja.

(NN/wannabemagazine.rs)